b'\n_START_ARTICLE_\nStruuma\n_START_PARAGRAPH_\nStruuma (lat. struma) tarkoittaa kilpirauhasen suurentumaa. Struumaan voi liitty\xc3\xa4 joko kilpirauhasen liika- tai vajaatoimintaa. Struumapotilaalla voi olla koholla tyrotropiini tai tyrotropiinireseptorin vasta-aine; kummassakin tapauksessa kilpirauhanen stimuloituu voimakkaasti kasvamaan (hyperplasia)._NEWLINE_Struuman merkitt\xc3\xa4vin syy on ollut jodin puutos (jodinpuutosstruuma eli endeeminen struuma), mink\xc3\xa4 vuoksi ruokasuolaan alettiin lis\xc3\xa4t\xc3\xa4 jodia. Sairauteen on l\xc3\xa4\xc3\xa4kitys, ja toisinaan turvaudutaan leikkaukseen._NEWLINE_Kaalikasveissa olevien glukosinolaattien hajoamistuotteiden on el\xc3\xa4inkokeissa todettu aiheuttavan suurina pitoisuuksina esimerkiksi struumaa.'